CELEX: 52014PC0274
Language: mt
Date: 2014-05-15
Title: Proposta għal DEĊIŻJONI TAL-KUNSILL il-pożizzjoni li għandha tittieħed mill-Unjoni Ewropea fi ħdan il-Kunsill ta' Stabbilizzazzjoni u Assoċjazzjoni stabbilit permezz tal-Ftehim ta' Stabbilizzazzjoni u Assoċjazzjoni tal-Komunitajiet Ewropej u l-Istati Membri tagħhom fuq naħa, u r-Repubblika tas-Serbja, fuq in-naħa l-oħra, dwar l-emendi tal-Protokoll 3 ta' dak il-Ftehim, dwar id-definizzjoni tal-kunċett ta' "prodotti ta' oriġini" u metodi ta' koperazzjoni amministrattiva, bi Protokoll ġdid li, rigward ir-regoli ta' oriġini, jirreferi għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji

|
			
		
		
		52014PC0274
		
			Proposta għal DEĊIŻJONI TAL-KUNSILL il-pożizzjoni li għandha tittieħed mill-Unjoni Ewropea fi ħdan il-Kunsill ta' Stabbilizzazzjoni u Assoċjazzjoni stabbilit permezz tal-Ftehim ta' Stabbilizzazzjoni u Assoċjazzjoni tal-Komunitajiet Ewropej u l-Istati Membri tagħhom fuq naħa, u r-Repubblika tas-Serbja, fuq in-naħa l-oħra, dwar l-emendi tal-Protokoll 3 ta' dak il-Ftehim, dwar id-definizzjoni tal-kunċett ta' "prodotti ta' oriġini" u metodi ta' koperazzjoni amministrattiva, bi Protokoll ġdid li, rigward ir-regoli ta' oriġini, jirreferi għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji /* COM/2014/0274 final - 2014/0145 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Il-Konvenzjoni reġjonali dwar ir-regoli
preferenzjali tal-oriġini pan-Ewro-Mediterranji[1] (minn hawn’ il quddiem
“il-Konvenzjoni”) tistabilixxi dispożizzjonijiet dwar l-oriġini ta’
prodotti kkummerċjalizzati skont il-Ftehimiet rilevanti konklużi bejn
il-Partijiet Kontraenti. L-UE u s-Serbja ffirmaw il-Konvenzjoni
fil-15 ta’ Ġunju 2011 u
t-12 ta’ Novembru 2012 rispettivament.
L-UE u s-Serbja ddepożitaw l-istrumenti
ta’ aċċettazzjoni tagħhom għand id-depożitarju ta’ din
il-Konvenzjoni fis-26 ta’ Marzu 2012 u
fl-1 ta’ Lulju 2013, rispettivament. Bħala konsegwenza,
fl-applikazzjoni tal-Artikolu 10(3) tagħha, il-Konvenzjoni daħlet
fis-seħħ b'rabta mal-UE u s-Serbja fl-1 ta' Mejju 2012
u fl-1 ta' Settembru 2013 rispettivament.
L-Artikolu 6 tal-Konvenzjoni jipprovdi li
kull Parti Kontraenti tieħu miżuri xierqa biex tiżgura li
l-Konvenzjoni tiġi applikata b’mod effettiv. Għal dan l-għan,
il-Kunsill ta’ Stabilizzazzjoni u ta' Assoċjazzjoni stabbilit mill-Ftehim ta’
Stabbilizzazzjoni u Assoċjazzjoni bejn il-Komunitajiet Ewropej u l-Istati
Membri tagħhom, minn naħa waħda, u r-Repubblika tas-Serbja,
min-naħa l-oħra[2],
għandu jadotta deċiżjoni li tissostitwixxi Protokoll 3 li
tikkonċerna d-definizzjoni tal-kunċett ta’ “prodotti li
joriġinaw” u metodi ta’ kooperazzjoni amministrattiva, minn protokoll
ġdid li, fejn jidħlu r-regoli ta’ oriġini, jirreferi
għall-Konvenzjoni. Il-pożizzjoni li għandha tittieħed
mill-UE fi ħdan il-Kunsill ta’ Stabilizzazzjoni u ta' Assoċjazzjoni
għandha tiġi stabbilita mill-Kunsill.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
L-Istati Membri tal-UE ġew ikkonsultati
dwar l-abbozz ta’ Deċiżjoni tal-Kunsill fil-Kumitat tal-Kodiċi
Doganali – taqsima dwar l-oriġini tat-13 ta’ Mejju 2013.
Il-Partijiet Kontraenti għall-Konvenzjoni ġew ikkonsultati waqt
il-laqgħa tal-Grupp ta' Ħidma Pan-Ewro-Med tal-14 u l-15 ta’ Mejju
2013.
Ma kienx meħtieġ li wieħed
jirrikorri għal għarfien espert estern. Iktar minn hekk, ma kienx
meħtieġ li wieħed jirrikorri għall-valutazzjoni tal-impatt
billi l-adattamenti proposti huma ta' natura teknika u ma jolqtux is-sustanza
tal-protokoll fuq ir-regoli dwar l-oriġini li jinsabu fis-seħħ bħalissa.
3.           L-ELEMENTI LEGALI TAL-PROPOSTA
Il-bażi ġuridika għal din
id-Deċiżjoni tal-Kunsill hija l-ewwel subparagrafu
tal-Artikolu 207(4), flimkien mal-Artikolu 218(9) tat-Trattat dwar
il-Funzjonament tal-Unjoni Ewropea.
Il-proposta taqa’ fil-kompetenza esklussiva
tal-Unjoni. Għalhekk il-prinċipju tas-sussidjarjetà ma japplikax.
L-istrument li qed jiġi propost:
Deċiżjoni tal-Kunsill.
2014/0145 (NLE)
Proposta għal
DEĊIŻJONI TAL-KUNSILL
il-pożizzjoni li għandha
tittieħed mill-Unjoni Ewropea fi ħdan il-Kunsill ta'
Stabbilizzazzjoni u Assoċjazzjoni stabbilit permezz tal-Ftehim ta'
Stabbilizzazzjoni u Assoċjazzjoni tal-Komunitajiet Ewropej u l-Istati
Membri tagħhom fuq naħa, u r-Repubblika tas-Serbja, fuq in-naħa
l-oħra, dwar l-emendi tal-Protokoll 3 ta' dak il-Ftehim, dwar
id-definizzjoni tal-kunċett ta' "prodotti ta' oriġini" u
metodi ta' koperazzjoni amministrattiva, bi Protokoll ġdid li, rigward
ir-regoli ta' oriġini, jirreferi għall-Konvenzjoni Reġjonali
dwar ir-regoli preferenzjali tal-oriġini pan-Ewro-Mediterranji
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-ewwel subparagrafu
tal-Artikolu 207(4) flimkien mal-Artikolu 218(9) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Il-Protokoll 3
tal-Ftehim ta' Stabilizzazzjoni u Assoċjazzjoni bejn il-Komunitajiet
Ewropej u l-Istati Membri tagħhom fuq naħa, u r-Repubblika
tas-Serbja, fuq in-naħa l-oħra[3],
minn issa 'l quddiem 'il-Ftehim li jikkonċerna d-definizzjoni
tal-kunċett ta' "prodotti oriġinarji" u l-metodi ta'
koperazzjoni amministrattiva, minn issa 'l quddiem "Protokoll 3".
(2)       Il-Konvenzjoni Reġjonali
dwar ir-regoli preferenzjali tal-oriġini pan-Ewro-Mediterranji[4], minn hawn’ il quddiem
“il-Konvenzjoni” tistabilixxi dispożizzjonijiet dwar l-oriġini ta’
prodotti kkummerċjati skont il-Ftehimiet rilevanti konklużi bejn
il-Partijiet Kontraenti. Is-Serbja u l-parteċipanti l-oħra
tal-Proċess ta’ Stabbilizzazzjoni u Assoċjazzjoni fil-Balkani
tal-Punent ġew mistiedna jingħaqdu mas-sistema pan-Ewropea ta’
akkumulazzjoni djagonali ta’ oriġini fl-aġenda ta’ Tessaloniki,
approvata mill-Kunsill Ewropew ta’ Ġunju 2003. Huma ġew mistiedna
jissieħbu mal-Konvenzjoni b’deċiżjoni tal-Konferenza
Ministerjali Ewro-Mediterranja ta’ Ottubru 2007.
(3)       L-UE u s-Serbja ffirmaw
il-Konvenzjoni fil-15 ta’ Ġunju 2011 u
t-12 ta’ Novembru 2012 rispettivament.
(4)       L-UE u s-Serbja
ddepożitaw l-istrumenti ta’ aċċettazzjoni tagħhom
għand id-depożitarju ta’ din il-Konvenzjoni
fis-26 ta’ Marzu 2012 u fl-1 ta’ Lulju 2013,
rispettivament. Bħala konsegwenza, fl-applikazzjoni tal-Artikolu 10(3)
tagħha, il-Konvenzjoni daħlet fis-seħħ b'rabta mal-UE u
s-Serbja fl-1 ta' Mejju 2012 u
fl-1 ta' Settembru 2013 rispettivament.
(5)       L-Artikolu 6
tal-Konvenzjoni jipprovdi li kull Parti Kontraenti tieħu miżuri
xierqa biex tiżgura li l-Konvenzjoni tiġi applikata b’mod effettiv.
Għal dan l-għan, il-Kunsill ta’ Stabilizzazzjoni u Assoċjazzjoni
stabbilit mill-Ftehim għandu jadotta deċiżjoni li tissostitwixxi
l-Protokoll 3 bi Protokoll ġdid li, rigward ir-regoli ta’ oriġini,
jirreferi għall-Konvenzjoni.
(6)       Konsegwentement, fil-Kunsill
ta' Stabilizzazzjoni u Assoċjazzjoni, l-Unjoni Ewropea għandha
tadotta l-pożizzjoni definita fl-abbozz ta' Deċiżjoni hawn
mehmuż,
ADOTTA DIN ID-DEĊIŻJONI: 
Artikolu 1
Il-pożizzjoni li għandha tiġi
adottata mill-Unjoni Ewropea fi ħdan il-Kunsill ta' Stabbilizzazzjoni u
Assoċjazzjoni stabbilit permezz tal-Ftehim ta' Stabbilizzazzjoni u
Assoċjazzjoni bejn il-Komunitajiet Ewropej u l-Istati Membri tagħhom
fuq naħa, u r-Repubblika tas-Serbja, fuq in-naħa l-oħra, dwar
l-emendi tal-Protokoll 3 ta' dak il-Ftehim, dwar id-definizzjoni
tal-kunċett ta' "prodotti ta' oriġini" u metodi ta'
koperazzjoni amministrattiva, bi Protokoll ġdid li, rigward ir-regoli ta'
oriġini, jirreferi għall-Konvenzjoni Reġjonali dwar ir-regoli
ta' oriġini pan-Ewro-Mediterranji, huwa stabbilit fl-abbozz ta'
Deċiżjoni mehmuż tal-Kunsill ta' Stabbilizzazzjoni u
Assoċjazzjoni.
Jista' jintlaħaq qbil dwar xi tibdil
żgħir fl-abbozz tad-deċiżjoni mir-rappreżentanti
tal-Unjoni fil-Kunsill ta' Stabbilizzazzjoni u Assoċjazzjoni, minħajr
deċiżjoni ulterjuri mill-Kunsill.
Artikolu 2
Id-Deċiżjoni tal-Kunsill ta'
Stabbilizzazzjoni u Assoċjazzjoni tiġi ppubblikata f'Il-Ġurnal
Uffiċjali tal-Unjoni Ewropea.
Artikolu 3
Din id-Deċiżjoni tidħol
fis-seħħ fil-jum tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 54, 26.2.2013, p. 4.
[2]               Għadu ma ġiex ippubblikat
[3]               Għadu ma ġiex ippubblikat
[4]               ĠU L 54, 26.2.2013, p. 4.
ANNESS 
Abbozz
DEĊIŻJONI TAL-KUNSILL TA’ STABBILIZZAZZJONI U TA’ ASSOĊJAZZJONI
UE-SERBJA Nru […]
ta’ […]
li temenda
l-Protokoll 3 tal-Ftehim ta' Stabilizzazzjoni u Assoċjazzjoni bejn
il-Komunitajiet Ewropej u l-Istati Membri tagħhom, min-naħa, u r-Repubblika
tas-Serbja, min-naħa l-oħra, dwar id-definizzjoni tal-kunċett
ta' "prodotti oriġinarji" u dwar il-metodi ta' kooperazzjoni
amministrattiva
Il-Kunsill ta' Stabbilizzazzjoni u Assoċjazzjoni,
Wara li kkunsidra l-Ftehim ta'
Stabbilizzazzjoni u Assoċjazzjoni bejn il-Komunità Ewropea u l-Istati
Membri tagħha, minn naħa waħda, u r-Repubblika tas-Serbja,
min-naħa l-oħra, iffirmat fil-Lussemburgu
fid-29 ta' April 2008[1],
minn hawn 'il quddiem imsejjaħ il-“Ftehim", u b'mod partikolari
l-Artikolu 44 tiegħu,
Wara li kkunsidra l-Protokoll 3 tal-Ftehim
dwar id-definizzjoni tal-kunċett ta’ “prodotti oriġinarji” u l-metodi
ta’ kooperazzjoni amministrattiva, minn hawn ’il quddiem imsejjaħ
“il-Protokoll 3”,
Billi:
(1)                   
L-Artikolu 44 tal-Ftehim jirreferi
għall-Protokoll 3 li jistabbilixxi r-regoli tal-oriġini u
jipprovdi għal akkumulazzjoni ta’ oriġini bejn l-UE, is-Serbja,
it-Turkija u kwalunkwe pajjiż jew territorju li jipparteċipa
fil-Proċess ta’ Stabbilizzazzjoni u Assoċjazzjoni tal-Unjoni Ewropea.
(2)                   
L-Artikolu 39 tal-Protokoll 3 jipprovdi
li l-Kunsill ta’ Stabbilizzazzjoni u Assoċjazzjoni previsti fl-
Artikolu 121 tal-Ftehim jista’ jiddeċiedi li jemenda
d-dispożizzjonijiet ta’ dan il-Protokoll.
(3)                   
Il-Konvenzjoni reġjonali dwar ir-regoli
preferenzjali tal-oriġini Pan-Ewro-Mediterranji[2], minn hawn 'il quddiem
imsejħa "il-Konvenzjoni", għandha l-għan li
tissostitwixxi l-protokolli dwar ir-regoli tal-oriġini li jinsabu
fis-seħħ bħalissa fost il-pajjiżi taż-żona
Pan-Ewro-Mediterranja, f' att legali wieħed. Is-Serbja u parteċipanti
oħra tal-Proċess ta’ Stabbilizzazzjoni u Assoċjazzjoni
fil-Balkani tal-Punent ġew mistiedna jingħaqdu mas-sistema
pan-Ewropea ta’ akkumulazzjoni djagonali ta’ oriġini fl-aġenda ta’
Tessaloniki, approvata mill-Kunsill Ewropew ta’ Ġunju 2003. Huma ġew
mistiedna jissieħbu mal-Konvenzjoni b’deċiżjoni tal-Konferenza
Ministerjali Ewro-Mediterranja ta’ Ottubru 2007.
(4)                   
L-UE u s-Serbja ffirmaw il-Konvenzjoni fil-15 ta’
Ġunju 2011 u t-12 ta’ Novembru 2012 rispettivament.
(5)                   
L-UE u s-Serbja ddepożitaw l-istrumenti
tagħhom ta’ aċċettazzjoni għand id-depożitarju ta’ din
il-Konvenzjoni fis-26 ta’ Marzu 2012 u
fl-1 ta’ Lulju 2013, rispettivament. B'konsegwenza ta' hekk,
fl-applikazzjoni tal-Artikolu 10(3) tagħha, l-Konvenzjoni daħlet
fis-seħħ f'relazzjoni mal-UE u s-Serbja fl-1 ta' Mejju 2012
u fl-1 ta' Settembru 2013 rispettivament.
(6)                   
Fejn it-tranżizzjoni lejn il-Konvenzjoni ma
tkunx simultanja għall-Partijiet Kontraenti kollha fiż-żona ta’
kumulazzjoni, m’għandhiex twassal għal sitwazzjoni anqas favorevoli
minn qabel skont il-Protokoll.
(7)                   
Il-Protokoll 3 tal-Ftehim għandu
għalhekk jiġi emendat sabiex jagħmel referenza
għall-Konvenzjoni.
IDDEĊIEDA
KIF ĠEJ:
Artikolu 1
Protokoll 3 tal-Ftehim, dwar
id-definizzjoni tal-kunċett ta' 'prodotti oriġinarji' u metodi ta'
kooperazzjoni amministrattiva huma sostitwiti bit-test stabbilit fl-Anness ta'
din id-Deċiżjoni.
Artikolu 2
Din id-Deċiżjoni tidħol
fis-seħħ fil-jum tal-adozzjoni tagħha.
Hija tapplika
mill-[1 ta’ Settembru 2014].
Magħmul fi
                                                                       Għall-Kunsill
ta’ Stabbilizzazzjoni u Assoċjazzjoni
                                                                       Il-President
Anness
Protokoll 3
dwar
id-definizzjoni tal-kunċett ta' "prodotti oriġinarji" u
dwar metodi ta' kooperazzjoni amministrattiva
Artikolu 1
Ir-regoli
ta’ oriġini applikabbli
Għall-fini tal-implimentazzjoni ta’ dan
il-Ftehim, Appendiċi I u d-dispożizzjonijiet rilevanti ta’
Appendiċi II għall-Konvenzjoni Reġjonali dwar ir-regoli
preferenzjali tal-oriġini pan-Ewro-Mediterranji, minn hawn’ il quddiem
“il-Konvenzjoni”, japplikaw.[3]
Ir-referenzi kollha għal “ftehim
rilevanti” f’Appendiċi I u fid-disposizzjonijiet rilevanti ta’
Appendiċi II għall-Konvenzjoni Reġjonali dwar ir-regoli
preferenzjali ta’ oriġini Pan-Ewro-Mediterranji jiġu interpretati
bħala li jfissru dan il-Ftehim.
Artikolu 2
Soluzzjoni
tat-Tilwim
Fejn iqumu tilwimiet b'rabta
mal-proċeduri ta' verifikazzjoni tal-Artikolu 32
tal-Appendiċi I għall-Konvenzjoni li ma jkunux jistgħu
jissolvew bejn l-awtoritajiet doganali li jkunu qed jitolbu l-verifikazzjoni u
l-awtoritajiet doganali li jkunu responsabbli milli jwettqu din
il-verifikazzjoni, jiġu sottomessi lill-Kunsill ta' Stabbilizzazzjoni u
ta' Assoċjazzjoni.
Fil-każijiet kollha s-soluzzjonijiet
tat-tilwim bejn l-importatur u l-awtoritajiet doganali tal-pajjiż
tal-importazzjoni jsiru skont il-leġiżlazzjoni tal-pajjiż
imsemmi.
Artikolu 3
Emendi
għall-Protokoll
Il-Kunsill ta’ Stabilizzazzjoni u
Assoċjazzjoni jista’ jiddeċiedi li jemenda d-dispożizzjonijiet
ta’ dan il-Protokoll.
Artikolu 4
L-irtirar
mill-Konvenzjoni
1. Jekk l-UE jew is-Serbja jagħtu
avviż bil-miktub lid-depożitarju tal-Konvenzjoni dwar l-intenzjoni
tagħhom li jirtiraw mill-Konvenzjoni skont l-Artikolu 9 tagħha,
l-UE u s-Serbja jidħlu minnufih f’negozjati dwar ir-regoli
tal-oriġini għall-iskop tal-implimentazzjoni ta’ dan il-Ftehim.
2. Sad-dħul fis-seħħ ta’ dawn
ir-regoli ta’ oriġini appena nnegozjati , ir-regoli tal-oriġini li
jinsabu f’Appendiċi I u, fejn xieraq, id-dispożizzjonijiet rilevanti
ta’ Appendiċi II tal-Konvenzjoni, applikabbli fil-mument ta’ rtirar,
jibqgħu japplikaw għal dan il-Ftehim. Madankollu, mill-mument ta’
rtirar, ir-regoli tal-oriġini li jinsabu f’Appendiċi I u, fejn
xieraq, id-dispożizzjonijiet rilevanti ta’ Appendiċi II
tal-Konvenzjoni jiġu interpretati fis-sens li jippermettu kumulazzjoni
bilaterali bejn l-UE u s-Serbja biss.
Artikolu 5
Kumulazzjoni
– tad-dispożizzjonijiet tranżitorji
1. Minkejja l-Artikolu 3
tal-Appendiċi I tal-Konvenzjoni, ir-regoli dwar il-kumulazzjoni previsti
fl-Artikoli 3 u 4 tal-Protokoll 3 ta’ dan il-Ftehim, kif adottati
mill-partijiet kontraenti dwar il-konklużjoni tal-Ftehim[4], ikomplu japplikaw bejn
l-UE u s-Serbja sakemm il-Konvenzjoni tidħol fis-seħħ
fir-rigward tal-Partijiet Kontraenti kollha elenkati f’dawn l-Artikoli 3 u 4.
2. Minkejja l-Artikoli 16(5) u 21(3)
tal-Appendiċi I tal-Konvenzjoni, fejn il-kumulazzjoni tinvolvi biss l-Istati
tal-EFTA, il-Gżejjer Faroe, l-UE, it-Turkija u l-parteċipanti
fil-Proċess ta’ Stabbilizzazzjoni u ta’ Assoċjazzjoni, il-prova
tal-oriġini tista’ tkun ċertifikat ta’ moviment EUR. 1 jew
dikjarazzjoni tal-oriġini.
[1]               Għadha mhix ippubblikata.
[2]               ĠU L 54, 26.2.2013, p. 4.
[3]               ĠU L 54, 26.2.2013, p. 4.
[4]               Għadha mhix ippubblikata.